**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 2200/15-1**

**Podgorica, 28.11.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi XX iz Tivta br.1290 od 09.09.2015.godine, radi poništaja rješenja JU SMŠ „Mladost“ Tivat broj: 1267 od 07.09.2015.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 15.08.2016. godine donio:

**R J E Š E NJ E**

Žalba se usvaja.

Poništava se rješenje JU SMŠ „Mladost“ Tivat broj: 1267 od 07.09.2015.godine.

Odobrava se pristup informaciji po zahtjevu XX br. 1064 od 21.08.2015.godine i obavezuje se JU SMŠ „Mladost“ Tivat da dostavi informaciju podnosiocu zahtjeva XX i to kopiju informacije: o vremenu (datumu -danu) kada su izvedeni jednodnevni izleti sa učenicima JU SMŠ „Mladost“ Tivat u školskoj 2009/2010, 2010/2011, 2011/2012, 2012/2013, 2013/2014 i 2014/2015 godini, kao i datumima kada su izvedene maturske ekskurzije u školskoj 2009/10, 2010/11, 2011/12, 2012/13, 2013/14 i 2014/15 godini, u roku od pet dana od dana kada je podnosilac zahtjeva dostavio dokaz o uplati troškova postupka JU SMŠ „Mladost“ Tivat.

Obavezuje se XX iz Tivta da na ime troškovi postupka uplati 0,05 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati JU SMŠ „Mladost“ Tivat.

**O b r a z l o ž e nj e**

Prvostepeni organ je postupajući po zahtjevu br. 1064 od 21.08.2015.godine donio rješenje br.1267 od 07.09.2015.godine kojim je odlučeno na način: “Na osnovu člana 29 stav 1 tačka 1 Zakona o slobodnom pristupu informacijama odbija se zahtjev XX, jer podrazumijeva sačinjavanje nove informacije.“ U obrazloženju osporenog rješenja prvostepeni organ je navodi da je zahtjevom br.1064 od dana 21.08.2015.godine podnosioca XX tražena pisana informacija koja se tiče datuma kada su izvedeni jednodnevni izleti učenika JU SMŠ „Mladost“ Tivat u školskoj 2009/10, 2010/11, 2011/12, 2012/13, 2013/14 i 2014/15, kao i datumima kada su izvedene maturske ekskurzije u školskoj 2009/10, 2010/11, 2011/12, 2012/13, 2013/14 i 2014/15. Razmatrajući predmetni zahtjev prvostepeni organ je zaključio da pristup traženoj informaciji predstavlja, odnosno zahtijeva sačinjavanje nove informacije pa je shodno članu 29 stav 1 tačka 1 Zakona o slobodnom pristupu informacijama odlučio kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog povrede pravila postupka , pogrešno i nepotpuno utvrđenog činjeničnog stanja i pogrešne primjene materijalnog prava. Podnosilac žalbe navodi da je dana 21.08.2015.godine uputio zahtjev za slobodan pristup informacijama, na koji je prvostepeni organ donio rješenje br.1267 od 07.09.2015.godine, kojim se zahtjev odbija. Žalilac je predmetnim zahtjevom tražio informaciju koja se odnosi na datume organizovanja izleta i maturske ekskurzije za učenije JU SMŠ „Mladost“ Tivat za školske godine 2009/10, 2010/11, 2011/12, 2012/13, 2013/14 i 2014/15 . Naime u daljem se navodi da je zahtjev prvostepeni organ odbio sa obrazloženjem da bi pristup informaciji zahtijevao sačinjavanje nove informacije. Žalilac u bitnom navodi u žalbi da je ovakvo obrazloženje u suprotnosti sa činjeničnim stanjem, da je netačno i nepotpuno utvrđeno činjenično stanje, te da je pogrešno primijenjeno materijalno pravo za ovu pravnu stvar. Žalilac ističe da je činjenica da je prvostepeni organ u posjedu tražene informacije, te da nije potrebno sačinjavati novu informaciju kako bi se odobrio pristup informacijama traženih zahtjevom. Predloženo je Agencije za zaštitu ličnih podataka i slobodan pristup informacijama da preinači rješenje prvostepenog organa br.1267 od 07.09.2015.godine, na način kako je žalilac tražio zahtjevom za slobodan pristup informacijama br.1064 od 21.08.2015.godine.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br. 6244/15 od 21.10.2015. godine tražeći informaciju koja je predmet zahtjeva za slobodan pristup informacijama br. 1064 od 21.08.2016.gdoine te je uz dopis JU SMŠ Mladost Tivat br.1641 od 30.10.2015.godine (naš broj 6508/15 od 02.11.2015.godine) dostavljena je i to : informacija o vremenu (datumu -danu) kada su izvedeni jednodnevni izleti sa učenicima JU SMŠ „Mladost“ Tivat u školskoj 2009/2010, 2010/2011, 2011/2012, 2012/2013, 2013/2014 i 2014/2015 godini, kao i datumima kada su izvedene maturske ekskurzije u školskoj 2009/10, 2010/11, 2011/12, 2012/13, 2013/14 i 2014/15 godini.

Nakon razmatranja spisa predmeta, navoda žalbe, nakon neposrednog uvida u informacija o vremenu (datumu -danu) kada su izvedeni jednodnevni izleti sa učenicima JU SMŠ „Mladost“ Tivat u školskoj 2009/2010, 2010/2011, 2011/2012, 2012/2013, 2013/2014 i 2014/2015 godini, kao i datumima kada su izvedene maturske ekskurzije u školskoj 2009/10, 2010/11, 2011/12, 2012/13, 2013/14 i 2014/15 godini, Savjet Agencije nalazi da je žalba osnovana.

Savjet Agencije je poništio rješenje prvostepenog organa broj: 1267 od 07.09.2015. godine zbog nepotpuno i nepravilno utvrđenog činjeničnog stanja i pogrešne primjene materijalnog prava. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim dakle ovim zakonom a ne drugim. Članom 3 Zakona o slobodnom pristupu informacijama, propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Članom 14 Zakona o slobodnom pristupu informacijama taksativno su navedeni slučajevi i to na način da organ vlasti može ograničiti pristup informaciji ili dijelu informacije, ako je to u interesu: 1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti;2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti;3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca,sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom,mjere tajnog nadzora, zaštićenog svjedoka i svjedoka saradnika,efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka; 5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Savjet Agencije nije našao da postoji i jedan od razlog iz prednje citiranog člana kojim su propisani uslovi za ograničenje pristupa informaciji ili njenom dijelu te ocjenio da se prvostepeni organ u osporenom rješenju nije pozvao na iste te da razlozi na koje se prvostepeni organ pozvao nijesu na zakonu zasnovani te iz tog razloga su pravno ne održivi. Savjet Agencije je u postupku preispitivanja zakonistosti osporenog rješenja izvršio neposredan uvid u informaciju traženu zahtjevom u konkretnom slučaju utvrdio da u smislu člana 4 Zakona o slobodnom pristupu informacijama postoji potreba činjenja transparetnim rada prvostepenog organa te u cilju javnosti i otvorenosti djelovanja JU SMŠ Mladost Tivat. Naime, utvrdio je i da je riječ o informacijama u smislu člana 7 Zakona o slobodnom pristupu informacijama koji su od javnog interesa, a kako se odnose na način organizacije i sprovođenja maturskih ekskurzija i jednodnevnih izleta za traženi period, te da u odnosu na iste postoji interes javnosti da zna o načinu poslovanja obveznika Zakona o slobodnom pristupu informacijama a odnose se na realizaciju organizovanih maturskih eksurzija i jednodnevnih izleta. Iz prethodno citiranog člana 14 Zakona o slobodnom pristupu informacijama jasno je da razlozi prvostepenog organa za odbijanje zahtjeva nekorenspondiraju sa istim već je prvostepeni organ dužan u smuslu člana 13 Zakona o slobodnom pristupu informacijama dostaviti traženu informaciju podnosiocu zahtjeva jer ne postoji zakonski osnov ograničenja pristupa traženim podacima u konkretnom slučaju. Savjet Agencije je neposrednim uvidom u informacije o vremenu (datumu -danu) kada su izvedeni jednodnevni izleti sa učenicima JU SMŠ „Mladost“ Tivat u školskoj 2009/2010, 2010/2011, 2011/2012, 2012/2013, 2013/2014 i 2014/2015 godini, kao i datumima kada su izvedene maturske ekskurzije u školskoj 2009/10, 2010/11, 2011/12, 2012/13, 2013/14 i 2014/15 dostvaljenu dopisom br. 6508/15 od 02.11.2015.godine utvrdio da nije riječ o sačinjavanju nove informacije te da se prvostepeni organ u osporenom rješenju neosnovano pozvao na član 29 Zakona o slobodnom pristupu informacijama odbijajući dostavljanje tražene informacije a iz spisa predmeta i uvida u datume organizovanja maturskih ekskurzija i jednodnevnih izleta utvrdio da je prvostepeni organ u posjedu nesporno tražene informacije zahtjevom za slobodan pristup br.1064 od 21.08.2015.godine.

S obzirom na prednje, Savjet Agencije je odobrio pristup informaciji po zahtjevu XX iz Tivta, pa je prvostepeni organ shodno članu 13 Zakona o slobodnom pristupu informacijama u obavezi da dostavi informaciju podnosiocu i to kopiju: informacije o vremenu (datumu -danu) kada su izvedeni jednodnevni izleti sa učenicima JU SMŠ „Mladost“ Tivat u školskoj 2009/2010, 2010/2011, 2011/2012, 2012/2013, 2013/2014 i 2014/2015 godini, kao i datumima kada su izvedene maturske ekskurzije u školskoj 2009/10, 2010/11, 2011/12, 2012/13, 2013/14 i 2014/15 u roku od pet dana od dana kada je podnosilac zahtjeva dostavio dokaz o uplati troškova postupka JU SMŠ „Mladost“ Tivat.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 1 stranice primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 0,05 EUR i to na ime kopiranja 1 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati JU SMŠ „Mladost“- Tivat.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**